Miskien is dit egter ‘n les. Dit sal nie maklik gaan om dié wêreldstreek te verstaan nie. In ieder geval, nie soos wat ‘n mens die Afrikaanse kultuur van binne af, of Afrika-kulture heeltemal skaflik, of die Britse en Amerikaanse kulture darem redelik geldig, al is dit op ‘n afstand, kan begryp nie. Die andersheid resoneer egter. Daarom is dit iets wat altyd weer aangepak moet word.